ΓΡΑΠΤΗ ΕΡΩΤΗΣΗ E-1646/01

υποβολή: Jos Ribeiro e Castro (UEN) προς το Συμβούλιο

(12 Ιουνίου 2001)

Θέμα: Ανατολικό Τιμόρ. Έλλειψη δικαιοσύνης στην δίκη των δολοφόνων

Σύμφωνα με τον διεθνή Τύπο, δικαστήριο της Ινδονησίας καταδίκασε σε ποινές φυλάκισης 10 έως 20 μηνών έξι μέλη των στρατιωτικών ομάδων - οι οποίες στο Τιμόρ, αμέσως μετά το δημοψήφισμα του Αυγούστου του 1999, σκόρπισαν τον τρόμο και δολοφόνησαν εκατοντάδες αμάχων - έχοντας αποδεδειγμένα εμπλακεί στην δολοφονία τριών μελών των Ηνωμένων Εθνών, του αμερικανού Carlos Casaeres, του Αιθίοπα Samson Aregahegn και του Κροάτη Peril Simundze.

Η τριπλή αυτή ανθρωποκτονία έχει οδηγήσει, έως σήμερα, αφενός μεν στην απομάκρυνση όλων των ατόμων που συμμετείχαν σε ανθρωπιστικές και ειρηνευτικές ενέργειες στο έδαφος του Ανατολικού Τιμόρ, αφετέρου δε σε πολλές αντιδράσεις οργής και αποστροφής εκ μέρους της διεθνούς κοινότητας.

Επίσης, πάντα σύμφωνα με πηγές ειδήσεων, τα εν λόγω μέλη των στρατιωτικών ομάδων άκουσαν την απόφαση του δικαστηρίου χωρίς να αντιδράσουν, εν συνεχεία δε πανηγύρισαν ακούγοντας τις γελοίες ποινές στις οποίες καταδικάσθηκαν και είχαν μάλιστα το θράσος να ποζάρουν για τους φωτογραφικούς ρεπόρτερ.

Η απόφαση αυτή ακολούθησε άλλη που καταδίκασε σε τρίμηνη φυλάκιση έναν από τους πλέον εξέχοντες ηγέτες των στρατιωτικών ομάδων που πολέμησαν κατά της ανεξαρτησίας, τον Eurico Guterres που, καθ' ομολογίαν του, ήταν ο δράστης των σφαγών κατά αμάχων που διεπράχθησαν στο έδαφος του Ανατολικού Τιμόρ.

Έχονταςπόψη τις ενισχύσεις που χορηγεί η Ευρωπαϊκή Ένωση στην κυβέρνηση της Ινδονησίας για την μετάβαση της χώρας προς την δημοκρατία, καθώς και το ότι ο σεβασμός και η προστασία των δικαιωμάτων του ανθρώπου στη χώρα και η εγκαθίδρυση ενός πραγματικού κράτους δικαίου έχουν θεωρηθεί απαραίτητα για την δημιουργία ενός πλαισίου συνεργασίας,

Έχει λάβει το Συμβούλιο της Ευρώπης θέση έναντι της κυβέρνησης της Ινδονησίας, κατόπιν των αποφάσεων αυτών που προσβάλλουν τη μνήμη των θυμάτων και εξέρχονται του πλαισίου της οικουμενικής δικαιοσύνης· Προτίθεται μήπως το Συμβούλιο να διατηρήσει το ισχύον πλαίσιο συνεργασίας με τις ινδονησιακές αρχές·

Απάντηση

(8 Οκτωβρίου 2001)

Στη δήλωσή της της 10ης Μαΐου, η Ένωση εξέφρασε τη βαθιά απογοήτευσή της για τις ποινές των έξι ατόμων που ενέχονται στη δολοφονία τριών μελών του διεθνούς προσωπικού της Ύπατης Αρμοστείας των Ηνωμένων Εθνών για τους Πρόσφυγες (UNHCR) στο Ατάμπου, Ανατολικό Νούρα Τενγκάρα, τον Σεπτέμβριο 2000. Το Συμβούλιο δεν έχει προβεί σε συγκεκριμένα σχόλια σχετικά με τα άλλα γεγονότα που αναφέρει ο αξιότιμος βουλευτής, αλλά τόνισε, στα συμπεράσματά του της 14ης Μαΐου, την ευθύνη που φέρει η κυβέρνηση της Ινδονησίας για τη δίωξη των ατόμων που έχουν παραβιάσει τα ανθρώπινα δικαιώματα και το διεθνές ανθρωπιστικό δίκαιο. Εξέφρασε ανησυχία για το γεγονός ότι οι πρόσφατες δικαστικές αποφάσεις δεν φαίνεται να ανταποκρίνονται στα διεθνή πρότυπα δικαιοσύνης και ευθυδικίας. Ταυτόχρονα, το Συμβούλιο επιβεβαίωσε ότιποστηρίζει μια ισχυρή, δημοκρατική, ενωμένη και ακμάζουσα Ινδονησία. Ενθάρρυνε την κυβέρνηση να ενισχύσει περαιτέρω τη δημοκρατία και τα ανθρώπινα δικαιώματα. Το Συμβούλιο εξακολουθεί να επιδιώκει την οικοδόμηση στενότερης σχέσης με την Ινδονησία.